ริระ อิกูตะ

ริระ อิกูตะ (; โรมาจิ: "Ikuta Rira") เป็นนักร้องและนักแต่งเพลงชาวญี่ปุ่นซึ่งเป็นที่รู้จักในฐานะ "อิกูระ" นักร้องนำของโยอาโซบิคู่กับโปรดิวเซอร์อายาเซะ และอดีตสมาชิกคณะคัฟเวอร์เพลง #เปลี่ยนทาง เธอมีผลงานซิงเกิลและอีพีจำนวนมาก และในเดือนมีนาคม ค.ศ. 2023 อิกูตะได้ออกสตูดิโออัลบั้มแรกของเธอชื่อว่า "สเกตช์" ซึ่งขึ้นอันดับสูงสุดที่อันดับที่สี่บนชาร์ตอัลบั้มของออริคอน
วัยเด็กและการศึกษา.
ริระ อิกูตะเกิดเมื่อวันที่ 25 กันยายน ค.ศ. 2000 ที่กรุงโตเกียว ประเทศญี่ปุ่น เธอเป็นลูกคนที่สี่ ใน ค.ศ. 2001 เธอย้ายไปอยู่ชิคาโก สหรัฐจนกระทั่งอายุได้สามขวบ อิกูตะเริ่มเรียนเปียโนตั้งแต่อยู่ชั้นประถมศึกษาปีที่ 1 และหัดเล่นกีตาร์โปร่งตั้งแต่อยู่ชั้นประถมศึกษาปีที่ 6 เธอยังเป็นสมาชิกชมรมดนตรีของโรงเรียนตั้งแต่ชั้นประถมศึกษาปีที่ 3 ถึง 6 ด้วย อิกูตะเขียนเพลงแรกของเธอตั้งแต่อยู่ชั้นประถมศึกษา และแสดงคอนเสิร์ตครั้งแรกเมื่อเธออยู่ชั้นมัธยมศึกษาตอนต้น ในบทสัมภาษณ์ทางเว็บไซต์ "ซีเนมาทูเดย์" เธอกล่าวว่าเธอตั้งใจที่จะเป็นนักดนตรีหลังจากที่พ่อแม่ของเธอสัญญาต่อกันว่าจะเขียนเพลงให้กันในวันวาเลนไทน์และไวต์เดย์ อิกูตะเข้าศึกษาที่วิทยาลัยศิลปะ มหาวิทยาลัยนิฮง เมื่อเดือนเมษายน ค.ศ. 2019 และจบการศึกษาเมื่อเดือนมีนาคม ค.ศ. 2023 เธอมีเทย์เลอร์ สวิฟต์เป็นแรงบันดาลใจหลักทางดนตรี
อาชีพ.
ศิลปินเดี่ยว (ค.ศ. 2015–ปัจจุบัน).
ใน ค.ศ. 2015 อิกูตะเข้าร่วมคัดเลือกนักแสดงและนักร้องหลายรายการ รวมทั้ง Singin'Japan ซึ่งจัดโดยโซนี่มิวสิกเอ็นเตอร์เทนเมนต์เจแปนซึ่งเธอได้ผ่านเข้ารอบสุดท้าย ใน ค.ศ. 2016 เธอเข้าร่วมในโครงการ The Lesson ซึ่งเป็นโครงการฝึกศิลปินสนับสนุนโดยโซนี่มิวสิกเอนเตอร์เทนเมนต์เจแปน ซึ่งเธอได้ออกผลงานซีดีเดโม "15 โนะโอโมอิ" ต่อมาเธอได้เป็นสมาชิกคณะคัฟเวอร์เพลง #เปลี่ยนทาง จนถึง ค.ศ. 2021 เธอปรากฏตัวทางโทรทัศน์ครั้งแรกเมื่อเดือนกุมภาพันธ์ ค.ศ. 2018 ในรายการ "#เปลี่ยนทาง " เธอได้ออกผลงานอีพีจำนวนสองอัลบั้มได้แก่ "รีไรส์" เมื่อเดือนเมษายน ค.ศ. 2018 และ "#เปลี่ยนทาง " เมื่อเดือนพฤศจิกายน ค.ศ. 2019 ภายใต้ค่ายอิสระ After School ใน ค.ศ. 2020 อิกูตะร้องเพลง "ร็อกเกตทูเดอะมูน" ฉบับภาษาญี่ปุ่นซึ่งเป็นเพลงจบของภาพยนตร์แอนิเมชันแฟนตาซี "เนรมิตฝันสู่จันทรา" และออกผลงานเพลงใหม่ "ฮิการิ" ประกอบนิทรรศการ "อัตตะโคโตะอารุโนะนิ ฮาจิเมะมาชิเตะ" โดยเครื่องสำอางคิสมี
วันที่ 9 มีนาคม ค.ศ. 2021 อิกูตะออกผลงาน "อานเซอร์" ประกอบโฆษณาประกันภัยของบริษัทประกันภัยโตเกียวมารีนและนิจิโดไลฟ์อินชัวรันส์ เธอคัฟเวอร์เพลง "สวีตเมมโมรีส์" ของเซโกะ มัตสึดะ ร่วมในอัลบั้มอุทิศครบรอบ 50 ปี "#เปลี่ยนทาง "' ให้กับทากาชิ มัตสึโมโตะ วันที่ 14 สิงหาคมปีเดียวกันเธอเผยแพร่เพลง "โรมานซ์โนะยากูโซกุ" จากอีพี "จูกบ็อกซ์" ใหม่อีกครั้งเพื่อประกอบซีรีส์เรียลลิตี "#เปลี่ยนทาง ". เธอพากย์เสียงเป็นฮิโระจังในภาพยนตร์แอนิเมชันไซไฟแฟนตาซี "เจ้าหญิงแห่งเสียงเพลง" นอกจากนี้ใน ค.ศ. 2021 เธอยังเป็นศิลปินร่วมในเพลง "ทาริไนซูกูไน" ของวง"ฟูจิแฟบริก ในสตูดิโออัลบั้มที่ 11 "#เปลี่ยนทาง ในเพลง "0X1=เลิฟซอง (ไอโนว์ไอเลิฟยู)" ฉบับภาษาญี่ปุ่นของทีบายทีจากอีพี "เคโอติกวันเดอร์แลนด์" ซึ่งเป็นอีพีภาษาญี่ปุ่นอัลบั้มแรกของทีบายทีด้วย และในเพลง "โฮเซกิ" ของเร ในปีเดียวกันเธอยังปรากฏร่วมกับนักร้องญี่ปุ่นอีกสองคนได้แก่มิเลและเอเมในเพลง "โอโมกาเงะ" ทางช่องยูทูบ "เดอะเฟิสต์เทก" เพื่อโฆษณาหูฟังตัดเสียงรบกวนแบบไร้สาย WF-1000XM4 ของโซนี่
เพลง "สปาร์เคิล" ออกเมื่อวันที่ 17 มกราคม ค.ศ. 2022 เพื่อใช้เป็นเพลงประกอบรายการ "เคียว ซูกินินาริมาชิตะ: มิกังเฮ็ง ซตสึเงียวเฮ็ง 2022". ต่อมาในวันที่ 20 มีนาคมปีเดียวกันเธอมีผลงาน "บากะมาจิเมะ" ร่วมกับวงฮิปฮอปครีปปีนัตส์และอายาเซะ ซึ่งเป็นเพลงประกอบการแสดงละครเวที "อาโนะโยรุโอะโอโบเอเตรุ" ฉลองครบรอบ 55 ปีรายการวิทยุ "ออลไนต์นิปปอน" และซิงเกิล "เลนส์" ซึ่งเป็นเพลงประกอบละคร "#เปลี่ยนทาง " ทางสถานีทีบีเอสทีวีออกเมื่อวันที่ 14 มิถุนายน อิกูตะยังเป็นศิลปินร่วมในเพลง "ฟรี ฟรี ฟรี" ของโตเกียวสกาพาราไดส์ออร์เคสตราซึ่งออกเมื่อวันที่ 27 กรกฎาคม และเขียนเพลง "จัมป์" ประกอบการแข่งขันฟุตบอลโลก 2022 ให้กับฟูจิเทเลวิชัน ซึ่งออกเมื่อวันที่ 20 พฤศจิกายน
เดือนมกราคม ค.ศ. 2023 อิกูตะออกผลงานเพลง "ทัมโปโปะ" ประกอบละคร "โอคุ โชกุนหญิงบัลลังก์หลวง" ทางช่องเอ็นเอชเค ต่อมาเมื่อวันที่ 8 มีนาคม เธอได้ออกสตูดิโออัลบั้มแรกชื่อ "สเกตช์" ซึ่งขึ้นถึงอันดับที่สี่ทางออริคอนอัลบั้มชาร์ตและอันดับที่สองทาง"บิลบอร์ดเจแปน"ฮอตอัลบั้ม อิกูตะยังเป็นศิลปินร่วมในซิงเกิล "เซ็งโกฮานาบิ" ของชิอากิ ซาโต ในสตูดิโออัลบั้มที่สาม "บัตเทอร์ฟลายเอฟเฟ็กต์" ซึ่งออกเมื่อวันที่ 14 มิถุนายน ต่อมาเธอออกซิงเกิล "พี.เอส." ประกอบภาพยนตร์ "อิจิเบียวซากิโนะคาเระ" เมื่อวันที่ 7 กรกฎาคม และ "วิท" เมื่อวันที่ 6 ตุลาคม ซึ่งได้รับแรงบันดาลใจจากภาพยนตร์ญี่ปุ่น "แอนาล็อก" ใน ค.ศ. 2024 อิกูตะได้รับเลือกให้พากย์เป็นคาโดเดะ โคยามะ ตัวละครหลักในภาพยนตร์อนิเมะ "Dead Dead Demon's Dededede Destruction" และร้องเพลงประกอบภาพยนตร์สองเพลงได้แก่ "เซเซเซเซ็ตไตเซอิกิ" โดยอาโนะและมีอิกูตะเป็นศิลปินรับเชิญ และ "เซชุงโอกะ" โดยอิกูตะและมีอาโนะเป็นศิลปินรับเชิญ เธอยังคัฟเวอร์เพลง "นอสตัลเจีย" ของอิกิโมโนงาการิในอัลบั้มรวม "อิกิโมโนงาการิมีตส์" ซึ่งเผยแพร่เมื่อวันที่ 14 กุมภาพันธ์
โยอาโซบิ (ค.ศ. 2019–ปัจจุบัน).
หลังจากที่เว็บไซต์โมโนกาตารีดอตคอมซึ่งเป็นเว็บไซต์เครือข่ายสังคมสำหรับการเขียนเชิงสร้างสรรค์ได้ติดต่ออายาเซะ โปรดิวเซอร์โวคาลอยด์เพื่อขอจัดทำโครงการดนตรีร่วมกัน อายาเซะได้ติดต่ออิกูตะหลังจากที่เห็นวิดีโอทางอินสตาแกรมเพื่อชวนเธอเข้าร่วมในโครงการด้วย ซึ่งถือเป็นจุดกำเนิดวงโยอาโซบิ ซึ่ง "โยรุนิคาเกรุ" ซิงเกิลแรกของพวกเขาที่เผยแพร่ช่วงปลาย ค.ศ. 2019 กลายเป็นไวรอลวิดีโอและประสบความสำเร็จอย่างสูง
ผลงานเพลง.
ผลงานแต่งและผลิตเพลงให้ศิลปินอื่น.
ข้อมูลมาจากฐานข้อมูลของสมาคมสิทธินักเขียน นักแต่งเพลง และสำนักพิมพ์แห่งประเทศญี่ปุ่นนอกจากจะระบุไว้เป็นอย่างอื่น